BIL: 23/JAMADIL AKHIR 1436H/APRIL 2014M 



PERCUMA UNTUK AHLI JEMAAH MASJID 



PERISTIWA PENTING DI 
BULAN JAMADIL AKHIR 

Dalam bulan Jamadil Akhir ada beberapa peristiwa penting dalam sejarah Islam, di antaranya: 

1. Hadhrat Sayyidina Abu Bakar Ash-Shiddiq Radhiyallahu ‘Anhu meninggal dunia pada malam 22 Jamadil Akhir tahun ke-13 Hijrah bersamaan 12 
Ogos 634 Masihi ketika berusia 63 tahun. Kemudian jenazah beliau dikebumikan bersebelahan dengan Maqam Rasulullah Shallallahu ‘Alaihi 
Wasallam. Semasa hidupnya, Sayyidina Abu Bakar Ash-Shiddiq merupakan salah satu orang pertama yang menerima dakwah Rasul dan 
membenarkan Kerasulan Baginda Nabi Muhammad Rasulullah Shallallahu ‘Alaihi Wasallam. Sayyidina Abu Bakar Ash-Shiddiq adalah seorang yang 
berakhlaq mulia dan sanggup menafkahkan seluruh harta dan kemewahannya pada Jalan Allah sehingga tidak meninggalkan sedikit pun harta ketika 
wafatnya. Sebelum kewafatannya, beliau telah melantik Hadhrat Sayyidina ‘Umar Al-Khattab sebagai Khalifah Islam Amirul Mukminin yang kedua 
sebagai menggantikan tempatnya. 

2. Pelantikan Sayyidina ‘Umar Al-Khattab Radhiyallahu ‘Anhu sebagai Khalifah Amirul Mukminin kedua pada bulan Jamadil Akhir tahun ke- 1 3 Hijrah. 

3. Terjadinya peperangan Yarmuk pada bulan Jamadil Akhir tahun ke-13 Hijrah. Peperangan ini dipimpin oleh Sayyidina Khalid bin Al-Walid 
Radhiyallahu ‘Anhu dengan jumlah pasukan Muslimin sebanyak 45,000 orang dan menghadapi tentara Rum (Byzantin) sebanyak 240,000 orang. 
Dalam peperangan ini, separuh tentara Rom telah hilang, sedangkan dari pihak kaum Muslimin mencapai sekitar 3,000 orang Syahid. Tentara kaum 
Muslimin yang dipimpin oleh Khalid bin Al-Walid ini telah memenangi peperangan. 

kewafatan SayyidinaAbu Bakar Ash-Shiddicl 

Peristiwa kewafatan Sayyidina Abu Bakar Ash-Shiddiq, Khalifah Islam yang pertama berlaku pada bulan Jamadil Akhir. Beliau merupakan seorang sahabat 
yang paling ulung dan paling dikasihi RasuluIIah Shallallahu ‘Aaihi Wasallam. Beliau merupakan orang yang awal memeluk Islam, selalu bersama 
Rasulullah Shallallahu ‘Aaihi Wasallam tatkala senang mahupun susah, orang yang menemani RasuluIIah Shallallahu 'Aaihi Wasallam semasa berhijrah, 
orang yang rela kehabisan harta benda demi Rasulullah Shallallahu ‘Alaihi Wasallam dan dugaan yang paling besar ialah menjadi orang yang diminta oleh 
Rasulullah Shallallahu ‘Aaihi Wasallam untuk mengimamkan Shalat ketika RasuluIIah Shallallahu ‘Aaihi Wasallam sakit. 

Abu Bakar Ash-Shiddiq berjaya mengekang fitnah yang pertama setelah kewafatan Rasulullah Shallallahu ‘Aaihi Wasallam iaitu terdapat orang yang 
mengaku menjadi nabi dan rasul. Ketika mana Rasulullah Shallallahu ‘Aaihi Wasallam sedang hampir wafat, di Tsaqifah Bani Sa’ad kaum ‘Aus dan Khazraj 
berkumpul dan berbincang tentang pengganti Rasulullah Shallallahu ‘Aaihi Wasallam. Sayyidina Abu Bakar terus pergi ke sana bersama Sayyidina ‘Umar 
Al-Khattab dan menyelesaikan masalah dan perkara yang dibincangkan oleh mereka. Setiap yang hidup pasti akan mati, begitu jualah Rasulullah 
Shallallahu ‘Aaihi Wasallam yang wafat pada tarikh sama dengan kelahiran Baginda iaitu 1 2 Rabiul Awal. Keadaan sahabat yang berhadapan kewafatan 
Rasulullah Shallallahu ‘Aaihi Wasallam boleh dikategorikan kepada tiga golongan: 

1 . Para Shahabat yang kelu, terpinga-pinga, bingung, tidak mempercayai kewafatan Rasulullah Shallallahu ‘Aaihi Wasallam dan masing-masing tidak 
memberi apa-apa komen kerana tidak tahu apa yangperlu dilakukan. 

2. Berkeadaan emosional, Shahabat yang paling nyata ialah ‘Umar Al-Khattab. Beliau tidak dapat menerima tentang kewafatan Rasulullah Shallallahu 
‘Alaihi Wasallam disebabkan terlalu kasihkan Rasulullah Shallallahu ‘Aaihi Wasallam. Beliau mengatakan sesiapa yang mengatakan Rasulullah 
Shallallahu ‘Aaihi Wasallam telah wafat akan dipenggal kepala orang tersebut. 

3. Menerima dengan keadaan yang redha dan dapat mengawal situasi serta berdepan dengan apa yang berlaku. Sayyidina Abu Bakar Ash-Shiddiq dapat 
menerima kewafatan Rasulullah Shallallahu ‘Alaihi Wasallam. Beliau mengucup dahi Rasulullah Shallallahu ‘Aaihi Wasallam dan berkata kepada 
‘Umar Al-Khattab, ‘Wahai sekalian manusia, sesiapa yang mengabdikan diri kepada Muhammad Shallallahu ‘Aaihi Wasallam sesungguhnya Baginda 
wafat, barangsiapa yang mengabdikan diri kepada Alah Subhanahu Wa Taala, kekal dan hidup selama-lamanya. Semua Nabi terdahulu wafat, 
termasuklah Nabi Muhammad Shallallahu ‘Aaihi Wasallam.” 

Para Shahabat setelah mendengar ucapan Sayyidina Abu Bakar Ah-Shiddiq dapat memahami dua maksud: 

1 . Kita hanyalah hamba Alah Subhanahu Wa T a’ala, hanya mengabdikan diri kepadaNya. 

2. Rasulullah Shallallahu ‘Aaihi Wasallam adalah utusan yang datang dari Allah Subhanahu Wa Ta’ala, setiap apa yang disampaikan Rasulullah 
Shallallahu ‘Aaihi Wasallam hendaklah dipatuhi dan dituruti. 

Sayyidina ‘Umar A-Khattab apabila mendengar kata-kata Sayyidina Abu Bakar Ash-Shiddiq mengakui kesilapan yang telah dilakukannya yang 
menganggap Rasulullah Shallallahu ‘Aaihi Wasallam tidak wafat. Inilah antara kelebihan Sayyidina Abu Bakar Ash-Shiddiq yang diketahui umum orang 
yangpaling rapat dengan Rasulullah Shallallahu ‘Aaihi Wasallam. 



SHALAT KHUSUF DAN KUSUF 

Khusuf(s^ jL^Jl) dari segi bahasa bermaksud terlindungnya cahaya bulan, dan Kusuf 
( i -* j-^')bermaksud gerhana matahari, saniada terlindungnya itu hanya sebahagian 
atau keseluruhannya. Melakukan Shalat Gerhana Bulan atau dikenali juga dengan 
nama Shalat Sunat Khusuf adalah Sunnat Muakkad bagi Muslimin dan Muslimat. Ia 
boleh ditunaikan samada secara berjemaah atau bersendirian. Shalat Sunat Khusuf 
dan Kusuf, waktunya bermula ketika sedang berlakunya gerhana dan berakhir 
dengan tamatnya gerhana itu. Sekiranya gerhana berlaku ketika atau selepas 
terbenam matahari, maka tidak adalah Shalat Gerhana. Galakan mengerjakan 
ibadah Shalat Sunat Gerhana ini berdasarkan satu Hadits yang diriwayatkan Imam 
Muslim, bahawa Rasulullah Shallallahu ‘Alaihi Wasallam bersabda: "Sesungguhnya 
matahari dan bulan itu kedua-duanya adalah sebahagian dari tanda-tanda 
kebesaran Allah. Tidaklah terjadi gerhana kerana matinya seseorang dan tidak pula 
kerana lahirnya. Apabila kamu telah menyaksikannya maka berdoalah kepada Allah 
dan Shalatlah kamu hingga cuaca telah terang kembali.” 

Shalat Gerhana Bulan dan Gerhana Matahari (Khusuf & Kusuf) 

1. Bacaan ketika Shalat Gerhana Bulan adalah secara kuat (Jahar) seperti dalam 
Shalat Maghrib, tidak sebagaimana Shalat Gerhana Matahari yang dibaca secara 
perlahan. 

2. Lafaz niat Shalat Sunat Gerhana Bulan: 

"Daku Shalat Sunat Khusuf dua Raka'at, kerana Allah Ta’ala." 

Lafaz niat Shalat Sunat Gerhana Matahari: 

"Daku Shalat Sunat Kusuf dua Raka’at, kerana Allah Ta’ala." 

3. Dilaksanakan dengan dua Raka’at. Di dalamnya dilaksanakan sama ada dengan 
dua (2) kali Ruku’, tiga (3) kali Ruku’ atau empat (4) kali Ruku bagi setiap Raka’at. 

4. Memperbanyakkan Istighfar dan memohon ampun kepada Allah: 

5. Antara doa yang biasa dibaca terutama semasa Khutbah atau selepas Shalat 
Sunat Gerhana ialah: 

MIMBAR nakhoda ini diterbitkan secara bulanan oleh biro dakwah amar maaruf nahi munkar masjid jamek kampung nakhoda, 
JALAN NAKHODA TENGAH, 68100 BATU Caves, Selangor darul ehsan dengan kerjasama Nacjsyabandi akademi Quran Sunnah hadits, 
MADRASAH ULUL azmi, kampung Sepakat wira damai, batu Caves. Cetakan adalah terhad, maka digalakkan untuk difotostat dan 

DIEDARKAN KEPADA ORANG LAIN, SEMOGAALLAH MEMBERKATI DAN MEMBERIKAN GANIARAN PAHALA YANG BERTERUSAN, AMIN. 

Ketua Editor: Ust. Jalalluddin Ahmad Ar-Rowi / Penolong Editor: Sdr. Muhammad Taufiq 

Cara shalat Sunat 

KHUSUP & KUSUF 

Shalat Sunat Khusuf dan Kusuf (Shalat Gerhana Bulan dan Matahari) tidak perlu Iqamah 
tapi cukup sekadar ucapan (^4- sSlLJI) dan dilakukan dengan 2 Raka’at sebagaimana 
Shalat Sunat. Manakala dalam Shalat ini bacaan Al-Fatihah dan Surah boleh dijaharkan 
(dinyaringkan). Secara ringkasnya Shalat Sunat Gerhana boleh dilakukan seperti berikut: 

1. Shalat Sunat Khusuf atau Kusuf (Shalat Gerhana Bulan atau Matahari) - 2 rakaat 
dengan 2 kali Fatihah, 2 kali Rukuk dan 2 kali Sujud. 

2. Shalat Sunat Khusuf atau Kusuf (Shalat Gerhana Bulan atau Matahari) - 2 rakaat 
dengan 4 kali Fatihah, 4 kali Rukuk dan 4 kali Sujud. 

Rakaat Pertama 

1. Takbiratul Ihram. 2. Membaca doa Iftitah. 3. Membaca Ta'awwudz. 4. Membaca 
Surah Al-Fatihah. 5. Membaca mana-mana Surah, yang lebih afdhal ialah Surah Al- 
Baqarah. 6. Ruku’ dan membaca Tasbih kira-kira membaca 100 ayat. 7. 1’tidal serta 
membaca Surah Al-Fatihah dan membaca Surah Ali-Imran atau mana-mana Surah. 8. 
Ruku’ dangan membaca Tasbih kira-kira membaca 90 ayat. 9. 1’tidal. 10. Sujud dan 
membaca Tasbih. 11. Duduk antara dua Sujud. 12. Sujud kembali. 13. Berdiri ke 
Raka’at kedua. 

Rakaat Kedua. 

1. Membaca Surah Al-Fatihah. 2. Membaca Surah An-Nisa atau mana-mana Surah. 3. 
Ruku’ dan membaca Tasbih kira-kira membaca 70 ayat. 4. 1’tidal serta membaca 
Surah Al-Fatihah dan Surah Al-Maidah atau mana-mana Surah. 5. Ruku’ dangan 
membaca Tasbih kira-kira membaca 50 ayat. 6. 1’tidal. 7. Sujud dan membaca Tasbih. 
8. Duduk antara dua Sujud. 9. Sujud kembali. 10. Membaca Tasyahhud Akhir. 11. 
Memberi Salam. 

Boleh juga dilakukan Shalat Gerhana 2 Raka’at dengan 4 kali Al-Fatihah, 4 kali Ruku’ dan 
4 kali Sujud. Disunatkan membaca Surah-surah panjang dalam setiap Raka’at Shalat 
Gerhana. Pada setiap Raka’at Ruku’nya dilakukan dua kali, iaitu selepas membaca Al- 
Fatihah dan Surah, lalu Ruku’. Bangun I’tidal, lalu membaca Al-Fatihah dan Surah lagi 
lalu Ruku’ yang kedua. Kemudian I’tidal lagi dengan Tuma’ninah barulah melakukan 
Sujud yang pertama, duduk antara dua sujud, lalu Sujud yang kedua, kemudian bangun 
untuk Raka’at yang kedua. Pada Raka’at yang kedua ini, Ruku’ dilakukan dua kali seperti 
pada Raka’at yang pertama. Kemudian Tahiyyat dan diakhiri dengan Salam. Makmum 
yang hanya dapat mengikut Imam ketika berdiri kedua atau Rukuk kedua dalam Raka’at 
pertama dianggap tidak dapat Raka'at pertama. 



Abdullah bin Amr bin Ash Radhiyallahu ‘Anha berkata; “Ketika terjadi gerhana di masa 
Nabi Muhammad Shallallahu ‘Alaihi Wasallam maka diserukan: “Ash-Shalaatu Jaami’ah 
(Tegakkanlah Shalat Berjamaah).” Kemudian di dalam Shalat, Nabi Muhammad 
Shallallahu ‘Alaihi Wasallam Ruku’ dua kali dalam satu Raka’at. Pada Raka’at kedua, Nabi 
Muhammad Shallallahu ‘Alaihi Wasallam Ruku’ dua kali juga. Kemudian duduk dan 
selesai. Matahari sudah terang kembali. Siti Aisyah berkata: “Belum pernah saya sujud 
lama, seperti lamanya sujud Shalat gerhana itu.” (Bukhari dan Muslim). 

Abu Bakar Bin Al-Mundzir berkata: “Ada beberapa sahabat kami menyatakan bahawa 
memilih tatacara Shalat Kusuf memiliki landasan hukum. Mereka yang mahu Shalat Kusuf 
dibolehkan memilih mana-mana tatacara yang dikehendakinya, sama ada dua kali Ruku’ 
dalam setiap Raka’at, tiga kali Ruku’ dalam setiap Raka’at, atau empat kali Ruku’ dalam 
setiap Raka’at.” (Ibnu Rusyd, Bidayatul Mujtahid, 1/121) 



Disebutkan oleh Ibnu Rusyd di dalam Bidayatul Mujtahid: 

Ishak B. Rahawaih berkata: “Tidak boleh melebihi empat kali Ruku’ dalam satu Raka’at. 
Kerana tiada riwayat yang menunjukkan Nabi Shallallahu ‘Alaihi Wasallam Ruku’ lebih 
dari empat kali.” 



Khutbah Solat Gerhana 

Dalil dari Aisyah Radhiyallahu ‘Anha berkata: 






“Selanjutnya Baginda mengakhiri Shalatnya dengan Salam, sedang gerhana matahari telah 
berakhir. Lalu Baginda berkhutbah kepada manusia: “Pada gerhana matahari dan bulan, 
sesungguhnya keduanya adalah dua tanda kebesaran di antara tanda-tanda 
kebesaran Allah. Keduanya tidaklah terjadi gerhana kerana kematian seseorang pula 
tidaklah kerana kehidupan seseorang. Maka apabila kalian melihat keduanya 
(gerhana) maka bertandanglah kepada Shalat Gerhana”. (Bukhari) 



Umat Islam perlu mengambil kesempatan untuk meningkatkan keimanan dan ketakwaan 
kepada Allah dengan mengadakan dan menunaikan Shalat Sunat Khusuf dan Kusuf ini 
secara berjemaah berserta khutbah gerhana sempena kejadian gerhana tersebut. Ibadat 
Sunat ini seharusnya ditunaikan dengan sebaik mungkin, apatah lagi fenomena gerhana ini 
jarang berlaku. 




